0359.xml
انیل کپور کا ہدایتکاری کے شعبہ میں قسمت آزمانے کا فیصلہ
ممبئی ۔ 26اکتوبر (اے پی پی) بالی وڈ اداکار انیل کپور نے ہدایتکاری کے شعبہ میں قدم رکھ دیا۔ بھارتی ذرائع کے مطابق اداکار انیل کپور نے ہدایتکاری کے شعبہ میں قسمت آزمانے کا فیصلہ کیا ہے۔ اداکار اپنی فلم میں اپنے ہی بیٹے ہرش وردھان کو لیں گے ۔ یہ ان کے بیٹے ہرش وردھان کی دوسری فلم ہوگی۔ اس فلم کی پروڈیوسر انیل کپور کی بیٹی ریحا کپور ہونگی۔ ہرش وردھان کا پہلا فلمی پراجیکٹ مرزا ہے جس میں وہ اداکاری کررہے ہیں۔ اوم پراکاشی میرا نے انہیں اپنی فلم ’’ مرزا‘‘ سے لانچ کیا ہے تاہم بعض وجوہات کی بناء پر فلم کی عکسبندی نہیں ہوسکی ۔ فلم کی عکسبندی امریکا میں آئندہ ہفتہ سے شروع ہوگی۔ فلم کو مکمل کرنے کے بعد ہرش اپنے والد کی فلم کی عکسبندی کروائیں گے
APP
26.10.14
0359p.xml
انیل کپور بیٹے کے لئے فلم ڈائریکٹ کریں گے
ممبئی(وقت نیوز)بالی وڈ کے اداکار انیل کپور بیٹے ہرش وردھن کے لئے فلم ڈائریکٹ کریں گے۔اس فلم کی کو پروڈیوسر ان کی بیٹی ریہا کپور ہیں۔یہ ان کے بیٹے ہرش وردھن کی دوسری فلم ہوگی۔ہرش وردھن کا پہلا فلمی پراجیکٹ "مرزا"ہے جس میں وہ اداکاری کر رہے ہیں۔راکیش اوم پراکاش مہرانے انہیں اپنی فلم "مرزا" سے لانچ کیا ہے۔تاہم بعض وجوہات کی بناء پر فلم عکسبند ی نہیں ہو سکی۔ فلم کی عکسبند ی امریکا میں آئندہ ہفتہ سے شروع ہو گی۔اس فلم کو مکمل کرنے کے بعد ہرش اپنے والد کی فلم کی عکسبند ی کروائیں گے ۔اس بارے میں انیل کپور نے انٹرویو میں کہا ہے کہ مجھے خوشی ہے کہ میں بیٹے کے لئے فلم ڈائریکٹ کروں گا۔میرا بیٹا بہت با صلاحیت ہے اور میرا نام روشن کرے گا۔میری بیٹیاں انڈسٹری میں کام کر رہی ہیں،شائیں انہیں سراہتے ہیں ۔سونم اور ریہا کو ہرش وردھن کے انڈسٹری میں قدم رکھنے کی بہت خوشی ہے۔میرے بارے میں یہ کہا جاتا ہے تھا کہ میں رومینٹک اداکار ہوں لیکن میں نے اپنے کیرےئر میں ہر قسم کے کردار کئے ۔میں ٹی وی پر مزید کام کرنا چاہتا ہوں۔میں نے جب اپنے دوستوں کو یہ بتایا تھا کہ میں اداکاری کرنا چاہتا ہوں تو سب نے میرا مزاق اڑایا تھا۔
daily_waqt
27.10.14